
Με μεγάλη μου έκπληξη , πληροφορήθηκα δια μέσου της οικογένειάς  μου, ότι στον τύπο κυκλοφορεί  άρθρο του site σας με τίτλο που προσβάλει την εν γένει προσωπικότητά μου, καθώς  και την ιδιότητά μου ως μέλους του Ευρωκοινοβουλίου , όπως για παράδειγμα «Ο Αλέξης Γεωργούλης έρχεται από Βρυξέλλες , ο Φίλιππος Σαχινίδης θέλει να πάει», το οποίο δημοσιεύτηκε την 30 Δεκεμβρίου 2023 στις 7:18 το πρωί , στη στήλη «πολιτική Κουζίνα πικάντικες γεύσεις από το παρασκήνιο», την οποία άγνωστο πρόσωπο υπογράφει ως chef και αναπαράχθηκε στα μέσα κοινωνικής δικτύωσης του Onlarissa.gr και το οποίο έχει το εξής συκοφαντικό περιεχόμενο « Προβληματισμένος μου λένε, επέστρεψε για τις γιορτές των Χριστουγέννων από τις Βρυξέλλες, ο Αλέξης Γεωργούλης… Αφενός, γιατί η θητεία του στην Ευρωβουλή τελειώνει και αφετέρου, γιατί η δικαστική εκκρεμότητα της  εις βάρος του υπόθεσης βιασμού μετά την καταγγελία της υποψήφιας του ΠΑ.ΣΟ.Κ. στις εκλογές του Μαΐου Ελένης Χρονοπούλου, δεν προοιωνίζεται ευοίωνο επαγγελματικό μέλλον γι’ αυτόν μετά την άδοξη ολοκλήρωση της πολιτικής του καριέρας… «Θα βρίσκω δουλειά στο θέατρο ή μέχρι να ολοκληρωθεί η δικαστική διερεύνηση της υπόθεσης θα γίνω ο Έλληνας Κέβιν Σπέισι;», αναρωτιέται ο Λαρισαίος ηθοποιός…Θυμίζω, ότι η σχέση του με την πολιτική υπήρξε εξαρχής προβληματική. Καθότι ξεκίνησε με την εκλογή του στο Δημοτικό συμβούλιο Λάρισας επί δημαρχίας Τζανακούλη και σύντομα εξέπεσε του αξιώματός του λόγω απουσιών…».
Η αναπαραγωγή και ο σχολιασμός των ανακριβειών και της ειρωνείας ενός ανυπόγραφου άρθρου, με σαφές πολιτικό πρόσημο, θεωρώ ότι είναι περιττά. Ασφαλώς και δεν ισχύει τίποτα από όσα αναφέρει ο σκιώδης συντάκτης, και φυσικά όσα τεχνηέντως τίθενται εντός εισαγωγικών προκειμένου να αποδοθούν ως σκέψεις ή προβληματισμοί μου, αποτελούν αποκυήματα της φαντασίας του γράφοντος , αλλά μη υπογράφοντος. Όσο για τη θητεία μου ως δημοτικού συμβούλου στην οποία το άρθρο αναφέρεται , υπενθυμίζω ότι  είχα εκλεγεί δημοτικός σύμβουλος στη Λάρισα το 2014 , και από το 2015 έως το Μάρτιο του 2019 βρισκόμουν το μεγαλύτερο μέρος του χρόνου στο Λονδίνο καθώς πρωταγωνιστούσα στη Βρετανική σειρά Durrells του ITV. Για το λόγο αυτό, όταν είδα ότι , λόγω των επαγγελματικών υποχρεώσεων μου εκτός Ελλαδος , δεν μπορούσα να παρευρίσκομαι στις συνεδριάσεις του δημοτικού συμβουλίου Λάρισας, παραιτήθηκα από τη θέση μου , και δεν «εξέπεσα» όπως ψευδώς και ,με σαφή συκοφαντική διάθεση αναφέρει το δημοσίευμα. Όσοι για την υπόθεση της καταγγελίας, θα ήθελα να καταστήσω σαφές για ακόμη μια φορά, ότι έως και αυτή τη στιγμή δεν φέρω την ιδιότητα του κατηγορουμένου για κάποια πράξη, και δεν έχει ασκηθεί εναντίον μου ποινική δίωξη απο τις Βελγικές αρχές. Ασφαλώς, καθ' όλο αυτό το διάστημα εξακολουθώ να ασκώ τα καθήκοντα μου στο Ευρωκοινοβούλιο καθημερινά , κυρίως με δράσεις που αφορούν τον πολιτισμό και την παιδεία. Οι δράσεις μου, και όλο αυτό το χρονικό διάστημα, ουδέποτε σταμάτησαν. 

 Είναι σαφές ότι έχετε αποκλειστικό σκοπό να πλήξετε την τιμή και την υπόληψή μου παρουσιάζοντάς με ως έναν αδιάφορο άνθρωπο που δεν ενδιαφέρεται για τον τόπο και το αξίωμα του, που δεν έχει προσφέρει το παραμικρό. 
.
Χωρίς καμία προηγούμενη όχληση και χωρίς να διασταυρώσετε την αλήθεια των όσων αναφέρετε στις δημόσιες δηλώσεις σας προβήκατε σε χαρακτηρισμούς με σκοπό να προκαλέσετε αρνητικά σχόλια εναντίον μου τόσο στα μέσα κοινωνικής δικτύωσης όσο και δια του τύπου.
Στο διαδίκτυο έχει αναρτηθεί δημοσίευα το οποίο αφορά το πρόσωπό μου, προβαίνοντας ως εκ τούτου σε έναν άκρως συκοφαντικό, υβριστικό, απαξιωτικό, δυσφημιστικό και με χαρακτηρισμούς έντονα προσβλητικούς, ονειδιστικούς και απαξιωτικούς της τιμής και της υπόληψής μου καταιγισμό αναρτήσεων, διαδίδοντας σε βάρος μου και μάλιστα εξακολουθητικά γεγονότα ψευδέστατα και εξυβριστικά εν γνώσει της αναλήθειας τους που είχαν ως αποκλειστικό σκοπό να βλάψουν και επέτυχαν να βλάψουν βάναυσα την τιμή και την υπόληψή μου. Ειδικότερα, στην ιστοσελίδα σας στο Facebook αλλά και σε ηλεκτρονικές εφημερίδες που αναπαρήγαγαν τις αναρτήσεις σας υπάρχουν αναληθέστατες, κακοηθέστατες και παραπλανητικές αναρτήσεις οι οποίες παρατίθενται αναλυτικώς κατωτέρω. Σημειωτέον είναι ότι μη τηρώντας ούτε καν τα ελάχιστα προσχήματα σεβασμού της προσωπικότητας, προβαίνετε σε δημιουργία ψευδών ειδήσεων που αφορούν το πρόσωπό μου εν γνώσει μάλιστα της αναλήθειάς τους, τα οποία δημοσιοποιεί κατά συρροή και εξακολουθητικά ο τύπος προκειμένου να προσελκύσει αναγνώστες με παραπλανητικούς τίτλους. Τα ψευδονέα ή ψευδείς ειδήσεις ή πλαστές ειδήσεις ή δόλιες ειδήσεις, είναι ένα άκρως διαδεδομένο είδος κίτρινου τύπου και προπαγάνδας που γίνεται με αποκλειστικό σκοπό την παραπληροφόρηση του κοινού και που διαδίδονται με παραδοσιακά μέσα μαζικής ενημέρωσης ή με τα μέσα κοινωνικής δικτύωσης και αποτελεί αναντίρρητα μάστιγα της νέας γενιάς. Τα ψευδονέα γράφονται και δημοσιεύονται συνήθως με σκοπό να παραπλανήσουν, προκειμένου να βλάψουν ένα φυσικό πρόσωπο, ή και για οικονομικά ή πολιτικά οφέλη, συχνά χρησιμοποιώντας τίτλους με εντυπωσιασμό, χωρίς να αντιστοιχούν στο περιεχόμενο του δημοσιεύματος, ή εξ ολοκλήρου κατασκευασμένους για την αύξηση της αναγνωσιμότητας. Για τα μέσα μαζικής ενημέρωσης, η δυνατότητα προσέλκυσης επισκεπτών στους ιστοτόπους τους είναι απαραίτητη για τη δημιουργία εσόδων από διαφημίσεις μέσω διαδικτύου. Εάν δημοσιεύσουν μια οιαδήποτε ιστορία χρησιμοποιώντας έναν παραπλανητικό τίτλο με «ελκυστικό» περιεχόμενο θα προσελκύσουν χρήστες, προς όφελος των διαφημιζομένων και θα βελτιώσουν τις αξιολογήσεις τους. Μάλιστα, σε απόδειξη της έπαρσης του φαινομένου χρήσης ψευδών ειδήσεων και παραπλανητικών τίτλων το Facebook το πλέον διαδεδομένο μέσο κοινωνικής δικτύωσης δημιούργησε ένα νέο αλγόριθμο, καθώς πλέον «τιμωρεί» τα sites που χρησιμοποιούν παραπλανητικούς ή υπερβολικούς τίτλους, με το να μην εμφανίζει πλέον τις ειδήσεις τους στο News Feed των χρηστών προς αποφυγήν της παραπληροφόρησής τους. Συγκεκριμένα, ο νέος αλγόριθμος μπορεί να αναγνωρίζει τις ενημερωτικές υπερβολές, αναγνωρίζοντας λέξεις ή φράσεις που χρησιμοποιούνται συχνά σε τεχνικές «clickbait». Σε κάθε περίπτωση και σε απόδειξη των ανωτέρω αρκεί μια απλή ανάγνωση των τίτλων των επίδικων και ονειδιστικών δημοσιευμάτων προκειμένου να αντιληφθεί κανείς τον βαθμό της προσβολής που έχω υποστεί και εξακολουθώ να υφίσταμαι καθημερινά, καθώς αποτελεί αδιαμφισβήτητο και τεκμαιρόμενο γεγονός ότι αμφότεροι δεν έχετε διστάσει να δαπανάτε άπλετο χρόνο και διαδικτυακό τόπο με ανάρμοστες αναφορές στο όνομά μου.
Οι ως άνω ψευδείς, παραπλανητικές και συκοφαντικές δημοσιεύσεις αποτελούν δόλια διαστρέβλωση της πραγματικότητας και παραποίηση της αλήθειας και αποβλέπουν με απόλυτη επίγνωση της σημασίας των όσων αναφέρονται στα αναληθή αυτά δημοσιεύματα, στην τρώση και την κατάφωρη προσβολή της προσωπικότητάς μου, προκαλώντας μου απίστευτη ψυχική ταλαιπωρία, καθώς με θίγουν στις πιο ευαίσθητες πτυχές του χαρακτήρα μου, στην ηθική, την κοινωνική και επαγγελματική.
Επειδή, με δόλια προαίρεση, η οποία περιλαμβάνει τη γνώση ότι τα γεγονότα αυτά είναι πρόσφορα να βλάψουν την τιμή, την αξία και την υπόληψή μου καθώς και την επαγγελματική και κοινωνική μου υπόσταση, καθώς και ότι είναι καθ’ ολοκληρίαν ψευδή και δεδομένης της ενσυνείδητης απόφασης σας να τα δημοσιοποιείτε κατ’ εξακολούθηση στο διαδίκτυο στο οποίο έχει πρόσβαση το σύνολο του αναγνωστικού κοινού, καθίσταται προφανής εκ των ανωτέρω η δόλια προαίρεση σας να θίξετε παντοιοτρόπως την τιμή και την υπόληψη μου και την επαγγελματική μου υπόσταση.

Σύμφωνα με τη διάταξη του άρ. 57 ΑΚ όποιος προσβάλλεται παράνομα στην προσωπικότητά του έχει δικαίωμα να απαιτήσει να αρθεί η προσβολή και να μην επαναληφθεί στο μέλλον , κατά δε τη διάταξη του άρ. 59 ΑΚ , το Δικαστήριο , ύστερα από αίτηση αυτού που έχει προσβληθεί και αφού λάβει υπόψη το είδος της προσβολής, μπορεί επιπλέον να καταδικάσει τον υπαίτιο να ικανοποιήσει την ηθική βλάβη αυτού που έχει προσβληθεί. Με τις ανωτέρω διατάξεις των άρθρων 57 και 59 ΑΚ προστατεύεται το δικαίωμα της προσωπικότητας, και κατ’ επέκταση η αξία του ανθρώπου ως ατομικό δικαίωμα κατοχυρωμένο από το άρ. 2 παρ. 1 Σ , αποτελεί δε η προσωπικότητα πλέγμα αγαθών που συνθέτουν την υπόσταση του προσώπου και είναι αναπόσπαστα συνδεδεμένα μαζί του. Τα αγαθά αυτά δεν αποτελούν μεν αυτοτελή δικαιώματα, αλλά επί μέρους εκδηλώσεις-εκφάνσεις του ενιαίου δικαιώματος της προσωπικότητας, όμως η προσβολή της προσωπικότητας σε σχέση με οποιαδήποτε από τις εκδηλώσεις αυτές συνιστά προσβολή της συνολικής έννοιας της προσωπικότητας. Τέτοια προστατευόμενα αγαθά είναι, μεταξύ άλλων, και η τιμή και η υπόληψη κάθε ανθρώπου, είναι δε τιμή η εκτίμηση που απολαμβάνει το άτομο στην κοινωνία με βάση την ηθική αξία που έχει λόγω της συμμόρφωσής του με τις νομικές και ηθικές του υποχρεώσεις, ενώ υπόληψη είναι η εκτίμηση που απολαμβάνει το άτομο στην κοινωνία με βάση την κοινωνική του αξία συνεπεία των ιδιοτήτων και ικανοτήτων του για την εκπλήρωση των ιδιαίτερων κοινωνικών του έργων ή του επαγγέλματός του . 
Επειδή περαιτέρω σύμφωνα με τη διάταξη του αρ. 361 ΠΚ : «1. Όποιος, εκτός από τις περιπτώσεις της Δυσφήμησης (άρθρα 367 και 363), προσβάλλει την τιμή άλλου με λόγο ή με έργο ή με οποιονδήποτε άλλο τρόπο, τιμωρείται με Φυλάκιση μέχρι ενός έτους ή με χρηματική ποινή. Η χρηματική ποινή μπορεί να επιβληθεί και μαζί με την ποινή της Φυλάκισης». Επειδή, προϋποθέσεις για την εφαρμογή των ανωτέρω διατάξεων είναι: α) προσβολή του δικαιώματος της προσωπικότητας, β) η προσβολή να είναι παράνομη, όπως είναι η προσβολή που γίνεται χωρίς δικαίωμα ή με την άσκηση δικαιώματος το οποίο όμως είτε είναι, από την άποψη της εννόμου τάξεως, μικρότερης σπουδαιότητας, είτε ασκείται υπό περιστάσεις που καθιστούν την [29] άσκησή του καταχρηστική –σύμφωνα με το άρ. 281 ΑΚ ή το άρ. 25 παρ. 3 Σ- και γ) πταίσμα του προσβολέα όταν πρόκειται ειδικότερα για επιδίκαση χρηματικής ικανοποίησης λόγω ηθικής βλάβης εξ αιτίας της παράνομης προσβολής της προσωπικότητας. Στην τελευταία περίπτωση αυτή η παράνομη και συγχρόνως υπαίτια προσβολή της προσωπικότητας συνιστά ασφαλώς ειδικότερη μορφή αδικοπραξίας , οπότε συνδυαστικά εφαρμόζονται και οι διατάξεις των άρθρ. 914, 919, 920 και 932 ΑΚ, ιδίως για την αποκατάσταση της τυχόν υλικής ζημίας του προσβληθέντος (άρθρ. 57§2 ΑΚ), ενώ αδιάφορη για το χαρακτήρα της προσβολής ως παράνομης είναι η φύση της διάταξης που ενδέχεται με την προσβολή να παραβιάζεται και η οποία έτσι μπορεί να ανήκει σε οποιοδήποτε κλάδο ή τμήμα του δικαίου. Εξάλλου, η προξενηθείσα από το δράστη ζημία είναι παράνομη, όταν με την πράξη ή την παράλειψη αυτού προσβάλλεται δικαίωμα του παθόντος προστατευόμενο από ορισμένη διάταξη νόμου, όπως αυτές που προστατεύουν, αυτοτελώς και συνταγματικώς προστατευόμενα έννομα αγαθά, όπως η τιμή και η υπόληψη κάθε ανθρώπου (άρ. 361, 362, 323 ΠΚ).
 Επειδή, ναι μεν το άρ. 14 του Συντάγματος κατοχυρώνει την ελευθερία έκφρασης, η οποία περιλαμβάνει και την ελεύθερη έκφραση και γνώμη μέσω του διαδικτύου, και την ελευθερία του τύπου, στον οποίο περιλαμβάνεται και ο ηλεκτρονικός τύπος, όμως και αυτές οι ελευθερίες υπόκεινται, όπως κάθε συνταγματικά κατοχυρωμένο δικαίωμα, σε περιορισμούς, οι οποίοι καθορίζονται από τα όρια που θέτει ο νόμος, από τα όρια άλλων, συγκρουόμενων με αυτά, θεμελιωδών δικαιωμάτων- όπως το δικαίωμα στην προστασία της προσωπικότητας (άρ. 5 παρ. 1 Σ)– καθώς και από τα όρια που θέτει η αρχή της αναλογικότητας όπως αυτή κατοχυρώνεται συνταγματικά στο άρ. 25 παρ. 3 Σ. 
Επειδή σε κάθε περίπτωση, η ελευθερία της γνώμης στο διαδίκτυο, όπως και στις άλλες περιπτώσεις έκφρασής της μέσω του γραπτού ή του προφορικού λόγου, δεν περιλαμβάνει επ’ ουδενί την «ελευθερία» εξύβρισης ή συκοφαντικής δυσφήμησης τρίτου προσώπου, καθώς η τιμώρηση των εγκλημάτων κατά της τιμής, ακόμα και όταν διαπράττονται στο διαδίκτυο συνιστά θεμιτό περιορισμό της ελευθερίας της γνώμης . Εξάλλου το άρ. 367 ΠΚ σύμφωνα με το οποίο «δεν αποτελούν άδικη πράξη οι δυσμενείς κρίσεις … και οι εκδηλώσεις που γίνονται για την εκτέλεση νόμιμων καθηκόντων, την άσκηση νόμιμης εξουσίας ή για τη διαφύλαξη (προστασία) δικαιώματος ή από άλλο δικαιολογημένο ενδιαφέρον», δεν εφαρμόζεται στις περιπτώσεις που συντρέχει ειδικός σκοπός εξυβρίσεως . 
Επειδή προϋποθέσεις για την εφαρμογή των ανωτέρω διατάξεων είναι: α)προσβολή του δικαιώματος της προσωπικότητας, β)η προσβολή να είναι παράνομη και γ)πταίσμα του προσβολέα όταν πρόκειται ειδικότερα για επιδίκαση χρηματικής ικανοποίησης λόγω ηθικής βλάβης εξ αιτίας της παράνομης προσβολής της προσωπικότητας. Στην τελευταία περίπτωση αυτή η παράνομη και συγχρόνως υπαίτια προσβολή της προσωπικότητας συνιστά ασφαλώς ειδικότερη μορφή αδικοπραξίας, οπότε συνδυαστικά εφαρμόζονται και οι διατάξεις των άρθρων 914, 919, 920 και 932 του Α.Κ.. Άλλωστε, η προξενηθείσα από το δράστη ζημία είναι παράνομη, όταν με την πράξη ή παράλειψη αυτού προσβάλλεται δικαίωμα του παθόντος προστατευόμενο από ορισμένη διάταξη νόμου, όπως αυτές προστατεύουν αυτοτελώς και συνταγματικώς προστατευόμενα έννομα αγαθά, όπως η τιμή και η υπόληψη κάθε ανθρώπου (αρ. 362, 363 Π.Κ.) 
Επειδή, στη συγκεκριμένη περίπτωση με πρόθεση προσβάλατε βάναυσα και κατάφωρα την προσωπικότητά μου μέσω των ψευδών κατηγοριών και δηλώσεών σας, με διαβάλατε και με συκοφαντήσατε ασύστολα διαδίδοντας άκρως ψευδή γεγονότα για εμένα προκειμένου να με μειώσετε.
 Επειδή η συμπεριφορά σας είναι άκρως παράνομη και υπαίτια και ως εκ τούτου έχουν εφαρμογή όλες οι ανωτέρω διατάξεις περί αδικοπραξιών του Α.Κ. 
Επειδή σύμφωνα με το άρ. 59 και 932 ΑΚ , στις περιπτώσεις προσβολής της προσωπικότητας και στις περιπτώσεις αδικοπραξίας το δικαστήριο μπορεί να επιδικάσει εύλογη κατά την κρίση του χρηματική ικανοποίηση λόγω ηθικής βλάβης. Αυτό δε ισχύει ιδίως για εκείνον που έπαθε προσβολή της τιμής (άρ. 932 εδ. β’ ΑΚ). 
Επειδή, σύμφωνα με τα ανωτέρω, η παράνομη και υπαίτια συμπεριφορά σας, προκάλεσε στο πρόσωπό μου τεράστια ηθική βλάβη, καθώς οι εν λόγω διαδικτυακές αναρτήσεις, οι οποίες σημειωτέον αναπαρήχθησαν περαιτέρω και σε όλες τις ιστοσελίδες ειδησεογραφικές και μη, στον έντυπο τύπο, αλλά και στα ΜΜΕ, δημιούργησε δυσμενείς εντυπώσεις στην κοινή αντίληψη για την τιμή και την υπόληψή μου.
Επειδή η προσωπικότητα, όσον αφορά στην ηθική της διάσταση, εκδηλώνεται ως έκφανση της ανθρώπινης φύσης που πορεύεται προς την ωρίμανση (Ι.Κ. Καρακώστας, Το δίκαιο της προσωπικότητας), δηλαδή, νοείται ως το σύνολο των αστάθμητων αξιών που απαρτίζουν την ουσία του ανθρώπου. Η Ελληνική Νομολογία αναγνωρίζει το τετράπτυχο της προσωπικότητας ως ύπαρξη φυσική, ηθική-ψυχική, κοινωνική και πνευματική. Έτσι ακόμη και η προσβολή της εσωτερικής συναισθηματικής σφαίρας του προσώπου κρίνεται νομικά σημαντική και δύναται να ενεργοποιήσει τον υποχρεωτικό όσο και αναγκαστικό μηχανισμό του δικαίου. Η θεμελίωση της έννοιας της προσωπικότητας γίνεται στο άρθρο 2 παρ.1 του Συντάγματος, κατά το οποίο αναφέρεται ότι ο σεβασμός και η προστασία της αξίας του ανθρώπου αποτελούν την πρωταρχική υποχρέωση της Πολιτείας, αλλά και στο άρθρο 5 παρ.1 του Συντάγματος, κατά το οποίο αναφέρεται πως καθένας έχει δικαίωμα να αναπτύσσει ελεύθερα την προσωπικότητα του και να συμμετέχει στην κοινωνική, οικονομική και πολιτική ζωή της χώρας, εφόσον δεν προσβάλλει τα δικαιώματα των άλλων και δεν παραβιάζει το Σύνταγμα ή τα χρηστά ήθη.
Επειδή τα Μ.Κ.Δ. αποτελούν μέρος του συνολικότερου, πολυδαίδαλου οικοδομήματος του διαδικτύου το οποίο σαν μία νεωτερική-επαναστατική και με διαρκώς αυξανόμενη δυναμική εξέλιξη «αποτελεί μια πρόκληση για την έννομη τάξη καθώς αν και επηρεάζει τις έννομες σχέσεις και καταστάσεις, κατά κανόνα στερείται ειδικής ρύθμισης κατά το χρόνο εμφάνισης της («Προστασία προσωπικότητας και Διαδικτύου» σε Προστασία Προσωπικότητας. Σάκκουλας). Και αυτό διότι η νεωτερική και διαρκώς ανανεωνόμενη εφεύρεση του διαδικτύου, δυναμικό τμήμα της οπoίας αποτελούν τα μέσα κοινωνικής δικτύωσης αναγκάζει το δίκαιο ‘να ξεπεράσει τον ιστορικό νομοθέτη’ μιας και καλείται να παρέμβει ρυθμιστικά σε ένα σύνολο δομών, λειτουργιών και δραστηριοτήτων το οποίο ο τελευταίος δεν θα μπορούσε ούτε και να φανταστεί σαν μελλοντική προοπτική όταν οικοδομούσε τα υφιστάμενα νομικά πλαίσια. Το νομικό οπλοστάσιο που διαθέτουμε επομένως απέναντι στους κινδύνους που ελλοχεύουν για την προστασία της προσωπικότητας στα πλαίσια του διαδικτύου γενικότερα και των Μ.Κ.Δ ειδικότερα, δεν είναι πάντα πλήρες. Ορισμένες μόνο εκφάνσεις της προσωπικότητας, δυνητικά ευπρόσβλητες στο διαδικτυακό χώρο των Μ.Κ.Δ έχουν λάβει νομοθετική απάντηση, η οποία συνήθως έχει ως βάση εκκίνησης της το κοινοτικό δίκαιο («Προστασία προσωπικότητας και Διαδικτύου» σε Προστασία Προσωπικότητας, εκδ. Σάκκουλας). Αυτό έχει ως απόρροια να καταφεύγουμε στα υφιστάμενα εργαλεία της εγχώριας έννομης τάξης είτε για την αναλογική ερμηνεία κανόνων δικαίου προς πλήρωση του δικαιϊκού κενού ή στην ευθεία εφαρμογή τους όταν η αντίμαχη βιοτική σχέση το επιτρέπει.
Επειδή προσβολή της προσωπικότητας δημιουργείται με οποιαδήποτε πράξη ή παράληψη τρίτου με την οποία διαταράσσεται κατάσταση που υπάρχει σε μια ή σε περισσότερες εκδηλώσεις του ατόμου και να αφορούν τη σωματική, ψυχική, πνευματική και κοινωνική δραστηριοποίηση του βλαπτόμενου κατά την στιγμή της προσβολής. Η προσβολή είναι παράνομη όταν η επέμβαση στην προσωπικότητα του άλλου δεν είναι επιτρεπόμενη από το δίκαιο ή γίνεται σαν άσκηση δικαιώματος που ασκείται καταχρηστικά. Ενόψει της σύγκρουσης των προστατευόμενων αγαθών προς αυτών της προσωπικότητας των άλλων ή προς το συμφέρον της ολότητας, θα πρέπει να αξιολογούνται και να σταθμίζονται στη συγκεκριμένη περίπτωση τα εκάστοτε αγαθά και συμφέροντα για την διακρίβωση της ύπαρξης της προσβολής του δικαιώματος επί της προσωπικότητας και ο παράνομος χαρακτήρας της. Τα έννομα αγαθά που περικλείονται στο δικαίωμα της προσωπικότητας (η τιμή, η υπόληψη, η ιδιωτική ζωή, η εικόνα, η σφαίρα απορρήτου, το ήθος, η ανάπτυξη επαγγελματικής και οικονομικής δραστηριότητας κ.α.) δεν αποτελούν αυτοτελή δικαιώματα αλλά επιμέρους εκδηλώσεις, εκφάνσεις ή πλευρές του ενιαίου δικαιώματος επί της ίδιας της προσωπικότητας, έτσι ώστε η προσβολή οποιασδήποτε εκφάνσεώς της, να σημαίνει και προσβολή της συνολικής έννοιας προσωπικότητα.
Επειδή τη διάταξη του άρθρου 57 ΑΚ, όποιος προσβάλλεται παράνομα στην προσωπικότητα του έχει δικαίωμα να απαιτήσει να αρθεί η προσβολή και να μην επαναληφθεί στο μέλλον, ενώ αξίωση αποζημίωσης σύμφωνα με τις διατάξεις για τις αδικοπραξίες δεν αποκλείεται.

Επειδή κατά το άρθρο 59 ΑΚ και στην περίπτωση του άρθρου 57 ΑΚ, το δικαστήριο με την απόφαση του, ύστερα από αίτηση αυτού που έχει προσβληθεί και αφού έχα λάβει υπόψη το είδος της προσβολής, μπορεί επιπλέον να καταδικάσει τον υπαίτιο να ικανοποιήσει την ηθική βλάβη αυτού που έχει προσβληθεί. Η ικανοποίηση συνίσταται σε πληρωμή χρηματικού ποσού, σε δημοσίευμα, σε οτιδήποτε επιβάλλεται από τις περιστάσεις.

Επειδή με τη συμπεριφορά σας  προσβάλετε την προσωπικότητά μου καθώς με παρουσιάζετε με το άρθρο σας αδίκως σαν έναν άνθρωπο που δεν ενδιαφέρεται, που δεν είναι εργατικός, που δεν τιμά τους συμπολίτες του, που δεν τιμά τη  θέση του, κάτι που είναι άδικο και ψευδές και προκαλεί ποικίλα σχόλια για την προσωπικότητά μου με αποτέλεσμα την ηθική μου βλάβη. 

Επειδή από το συνδυασμό των διατάξεων των άρθρων 57 και 59, του ΑΚ προκύπτει oτι όποιος παράνομα προσβάλλεται στην προσωπικότητα του, νοούμενη ως το προστατευόμενο από το σύνταγμα (αρθρ. 2 παρ. 1) σύνολο των αξιών (όπως η τιμή, η υπόληψη, η εικόνα κλπ) που απαρτίζουν την ουσία του ανθρώπου, έχει δικαίωμα να απαιτήσει να αρθεί η προσβολή και να μην επαναληφθεί στο μέλλον.

Επειδή η προσβολή της προσωπικότητας υπάρχει σε κάθε περίπτωση μειωτικής επέμβασης στη σφαίρα αυτής από τρίτο, δηλαδή σε οποιοδήποτε από τα αγαθά, που συνθέτουν την προσωπικότητα του άλλου και συνιστούν συντελεστές και προσδιοριστικά στοιχεία της ταυτότητας του ανθρώπου, με την οποία διαταράσσεται η κατάσταση σε μία ή περισσότερες εκδηλώσεις της σωματικής, πνευματικής και κοινωνικής προσωπικότητας του βλαπτόμενου κατά το χρονικό σημείο της προσβολής (ΑΠ 9099/2005, ΔΙΜΕΕ 4/2005, ΕΛ. 561, 1252/2003 ΕλλΑ 46.486, ΑΠ 346/2004 ΕλλΔ 46.1486, απ 1508/1988 ΝοΒ 38.63).

Επειδή, κατά το άρθρο 914 ΑΚ, όποιος ζημιώσει άλλον παράνομα και υπαίτια έχει υποχρέωση να τον αποζημιώσει.

Επειδή κατά το άρθρο 932 ΑΚ: «2ε περίτττωση αδικοπραξίας, ανεξάρτητα από την αποζημίωση για την περιουσιακή ζημία, το δικαστήριο μπορεί να επιδικάσει εύλογη κατά την κρίση του χρηματική ικανοποίηση λόγω ηθικής βλάβης. Αυτό ισχύει ιδίως για εκείνον που έπαθε προσβολή της υγείας, της τιμής ή της αγνείας του ή στερήθηκε την ελευθερία του.»

Επειδή κατά το άρθρο 920 ΑΚ, όποιος γνωρίζοντας ή υπαίτια αγνοώντας, υποστηρίζει ή διαδίδει αναληθείς ειδήσεις που εκθέτουν σε κίνδυνο την πίστη, το επάγγελμα ή το μέλλον άλλου, έχει την υποχρέωση να τον αποζημιώσει για την ηθική βλάβη που υπέστη από αναληθείς ειδήσεις.

Επειδή, η πίστη, το μέλλον ή το επάγγελμα ενός προσώπου θεωρείται ότι βρίσκονται σε κίνδυνο, όταν δημιουργούνται δυσμενείς παραστάσεις σε τρίτους και ειδικότερα σε εκείνους με τους οποίους το πρόσωπο αυτό σχετίζεται κοινωνικά, οικονομικά ή επαγγελματικά, και έτσι προκαλείται ζημία του.

Επειδή, σε περίπτωση προσβολής του δικαιώματος της προσωπικότητας, ο θιγόμενος αποκτά τις αξιώσεις που του παρέχονται από τις διατάξεις των άρθρων 57, 59, 920 και 932 ΑΚ μεταξύ των οποίων περιλαμβάνεται και η αξίωση εύλογης χρηματικής ικανοποιήσεως λόγω ηθικής βλάβης.

Επειδή  σύμφωνα  με το  άρθρο  361   παρ.1   ΠΚ  «όποιος,   εκτός από τιςπεριπτώσεις της δυσφήμησης (άρθρα 362 και 363) προσβάλλει την τιμή άλλου με λόγο ή με έργο ή με οποιονδήποτε-άλλον τρόπο, τιμωρείται [...]», με το άρθρο 362 παρ.5ΠΚ «όποιος με οποιονδήποτε τρόπο ενώπιον τρίτου ισχυρίζεται ή διαδίδει yia κάποιον άλλον γεγονός που μπορεί να βλάψει την τιμή ή την υπόληψη του τιμωρείται [...]» και με το άρθρο 363 ΠΚ «αν στην περίπτωση του άρθρου 362, το γεγονός είναι ψευδές και ο υπαίτιος γνώριζε ότι αυτό είναι ψευδές τιμωρείται
ΓΙΑ ΤΟΥΣ ΛΟΓΟΥΣ ΑΥΤΟΥΣ

Με την επιφύλαξη κάθε νομίμου δικαιώματος μου, ιδίως της αναφοράς τυχόν αξιόποινων πράξεων ενώπιον των αρμοδίων ποινικών δικαστηρίων για την κατά τον νόμο τιμωρία των υπαιτίων και προσφυγής ενώπιον των αρμοδίων Δικαστηρίων για την αποκατάσταση κάθε θετικής και αποθετικής μου ζημίας από την συμπεριφορά σας.

ΔΙΑΜΑΡΤΥΡΟΜΑΙ εντονότατα για τη παράνομη και ενάντια στην καλή πίστη και στα χρηστά ήθη συμπεριφορά σας.

ΣΑΣ ΚΑΛΩ όπως  άμεσα άρετε την προσβολή της προσωπικότητάς μου που προκλήθη με άρθρο σας που δημοσιεύσατε στο διαδίκτυο, καθώς είμαι δημόσιο πρόσωπο και η ηθική μου βλάβη είναι τεράστια.

ΣΑΣ ΚΑΛΩ εντός 24 ωρών όπως ανακαλέσετε άμεσα τη δημοσίευση σας , να διαγράψετε την ανάρτησή σας και το ψευδές κατασυκοφαντικό άρθρο σας και αποκαταστήσετε την αλήθεια καθώς γνωρίζετε ότι ουδεμία ποινική δίωξη έχει ασκηθεί εναντίον μου και δεν φέρω την ιδιότητα του κατηγορουμένου για καμία πράξη και επίσης γνωρίζετε ότι η δράση μου και το έργο μου κατά την περίοδο της θητείας μου ως Ευρωβουλευτή είναι αναρτημένα στο διαδίκτυο και προσβάσιμα σε όλους. 
ΑΛΛΩΣ και σε περίπτωση παρέλευσης απράκτου της ως προθεσμίας των 24 ωρών , επιφυλάσσομαι να ασκήσω κάθε νόμιμο δικαίωμα μου προς αποκατάσταση κάθε θετικής και αποθετικής μου ζημίας προσφεύγοντας άμεσα και χωρίς περαιτέρω καθυστέρηση ενώπιον των αρμοδίων Δικαστηρίων και Εισαγγελικών Αρχών.
Πληρεξουσία δικηγόρο μου διορίζω την Σταματία Μαλλά Δικηγόρο Παρ΄Αρείω Πάγω ΑΜΔΣΘ 9674 τηλ 6932261291
Λάρισα 4-01-2024
Ο εξωδίκως καλών

Αλέξης Γεωργούλης   


